РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/48-24

10. мај 2024. године

Б е о г р а д

З А П И С Н И К

ЧЕТВРТЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 10. МАЈА 2024. ГОДИНЕ

Седница је почела у 11.05 часова.

Седницом је председавала Милица Николић, заменик председника Одбора.

Седници су присуствовали чланови Одбора: Данијела Несторовић, Весна Недовић, Јасмина Палуровић, Снежана Јовановић, Сања Јефић Бранковић, Оља Петровић, Драган Николић и Ристо Костов.

Седници су присуствовали и: Марко Милошевић, заменик члана Одбора Владана Заграђанина, Стефан Јањић, заменик члана Одбора Слободана Петровића и Бранко Жика Гојковић, заменик члана Одбора Милоша Гњидића.

Седници нису присуствовали чланови Одбора: Ана Крстић, Урош Ђокић, Татјана Пашић и Горан Петровић, као ни њихови заменици.

Одбор је, на предлог заменика председника, једногласно (12 гласова за) утврдио следећи

**Д н е в н и р е д:**

1. Избор председника Одбора;

2. Избор заменика председника Одбора.

**Прва тачка дневног реда:** Избор председника Одбора

Обзиром да је претходном председнику Одбора престала функција народног посланика, Одбор је на седници донео одлуку да за новог председника Одбора буде изабрана Милица Николић.

У дискусији су учествовали народни посланици Весна Недовић, Данијела Несторовић и Оља Петровић.

Одбор је одлуку донео већином гласова (11 гласова за, 1 против).

**Друга тачка дневног реда:** Избор заменика председника Одбора

Одбор је донео одлуку да за заменика председника Одбора буде изабран народни посланик Дараган Николић.

Одбор је одлуку донео већином гласова (10 гласова за, 1 против, 1 уздржан).

Седница је завршена у 11.20 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Милица Николић